CELEX: 62008CO0315
Language: el
Date: 2011-09-29 00:00:00
Title: Διάταξη του Δικαστηρίου (έβδομο τμήμα) της 29ης Σεπτεμβρίου 2011.#Angelo Grisoli κατά Regione Lombardia.#Αίτηση για την έκδοση προδικαστικής αποφάσεως: Consiglio di Stato - Ιταλία.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Άρθρο 49 ΣΛΕΕ - Ελευθερία εγκαταστάσεως - Δημόσια υγεία - Φαρμακεία - Εγγύτητα - Εφοδιασμός του κοινού με φάρμακα - Άδεια εκμεταλλεύσεως - Γεωγραφική κατανομή των φαρμακείων - Ελάχιστη απόσταση μεταξύ των φαρμακείων.#Υπόθεση C-315/08.

Διάταξη του Δικαστηρίου (έβδομο τμήμα) της 29ης Σεπτεμβρίου 2011 – Grisoli κατά Regione Lombardia
      (Υπόθεση C‑315/08)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Άρθρο 49 ΣΛΕΕ – Ελευθερία εγκαταστάσεως – Δημόσια υγεία – Φαρμακεία – Εγγύτητα – Εφοδιασμός του πληθυσμού με φάρμακα – Άδεια εκμεταλλεύσεως – Γεωγραφική κατανομή των φαρμακείων – Ελάχιστη απόσταση μεταξύ των φαρμακείων»
      Ελευθερία εγκαταστάσεως – Περιορισμοί – Εθνική ρύθμιση η οποία ορίζει ότι, για να ανοίξουν νέα φαρμακεία σε μια συγκεκριμένη περιοχή, απαιτείται προηγούμενη διοικητική
         άδεια – Προϋποθέσεις χορηγήσεως σχετικές με την πληθυσμιακή πυκνότητα και την ελάχιστη απόσταση μεταξύ των φαρμακείων – Επιτρέπονται – Προϋποθέσεις – Έλεγχος από τον εθνικό δικαστή (Άρθρο 49 ΣΛΕΕ) (βλ. σκέψεις 21-38 και διατακτ.)
      
      Αντικείμενο 
      
         
               Αίτηση εκδόσεως προδικαστικής αποφάσεως – Consiglio di Stato – Ερμηνεία των άρθρων 152 και 153 ΕΚ – Λειτουργία νέων φαρμακείων
                  – Εθνική νομοθεσία η οποία επιβάλλει περιορισμούς αναλόγως του αριθμού των κατοίκων και καθορίζει τις προϋποθέσεις για την
                  άδεια ενάρξεως λειτουργίας νέου φαρμακείου
               
            Διατακτικό 
      Δεν αντιβαίνει στο άρθρο 49 ΣΛΕΕ εθνική ρύθμιση όπως η επίμαχη στην κύρια δίκη, η οποία επιβάλλει περιορισμούς για την εγκατάσταση
         νέων φαρμακείων, προβλέποντας ότι:
      
      –        σε δήμους με πληθυσμό μικρότερο από 4 000 κατοίκους, μπορεί να συσταθεί έναν μόνο φαρμακείο και 
      –        σε δήμους με περισσότερους από 4 000 κατοίκους, η σύσταση νέου φαρμακείου εξαρτάται από προϋποθέσεις όπως η υπέρβαση τουλάχιστον
         κατά 50 % του ελάχιστου αριθμού κατοίκων που απαιτείται για ένα φαρμακείο και η τήρηση μιας ελάχιστης αποστάσεως από τα ήδη
         υφιστάμενα φαρμακεία,
      
      υπό την προϋπόθεση ότι μια τέτοια ρύθμιση επιτρέπει, κατά παρέκκλιση από τους βασικούς κανόνες, τη σύσταση επαρκούς αριθμού
         φαρμακείων, ικανών να εξασφαλίσουν την κατάλληλη φαρμακευτική εξυπηρέτηση σε ζώνες με ιδιαίτερα γεωγραφικά ή δημογραφικά χαρακτηριστικά,
         πράγμα που εναπόκειται στο εθνικό δικαστήριο να εξακριβώσει.